Робърт Бърнс
Песен за смъртта на Пег Никълсън, свещеническа кранта

Превод от английски: Владимир Свинтила, 1992

chitanka.info

Добра кобила беше тя

и вярна бе, но ето

в реката мъртва полетя

и плувна към морето.

Тя беше кротка и добра,

но пак намаза ножа:

трупа свещеникът одра

за скъсаната кожа.

Труди се тя за своя поп,

додето беше млада.

Сега при рибите, без гроб!

Това й е награда.

Носи покорно тя на гръб

духовното съсловие

и приживе узна със скръб

какво е богословие.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.